**Občina Škofja Loka**

**Mestni trg 15**

**4220 Škofja Loka**

Matična številka: 5883318000

ID za DDV: SI 18947271

**ki jo zastopa župan Tine Radinja (v nadaljevanju: naročnik)**

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ki ga/jo zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: izvajalec)**

sklepata naslednjo

## POGODBO O SOFINANCIRANJU PROGRAMA PUBLICISTIČNE DEJAVNOSTI V OBČINI ŠKOFJA LOKA ZA LETI 2025 IN 2026

(št. 610-0002/2025)

**1. člen**

**UVODNA DOLOČBA**

Pogodbeni stranki ugotavljata, da:

* je naročnik 29. 1. 2025 na spletnih straneh Občine Škofja Loka objavil obvestilo o objavi javnega razpisa zasofinanciranje programa publicistične dejavnosti v občini Škofja Loka za leti 2025 in 2026, ki ga bo občina v teh letih sofinancirala iz svojega proračuna;
* da je izvajalec pravočasno in pravilno posredoval popolno prijavo na javni razpis in da prijava izpolnjuje pogoje razpisa;
* da je občina na osnovi določil javnega razpisa z dokončno odločbo, opr. št. 610-0002/2025 z dne \_\_\_\_\_\_\_\_\_\_\_\_\_\_\_\_\_\_\_\_\_\_, kot najprimernejšega kandidata izbrala program izvajalca;
* da so sredstva za sofinanciranje programa izvajalca zagotovljena v proračunu občine za leti 2025 in 2026 na proračunski postavki 4018010 »Dejavnost kulturnih društev – razpisi« in
* da sklepata to pogodbo z namenom ureditve medsebojnih razmerij.

**2. člen**

**PREDMET POGODBE**

Predmet te pogodbe je sofinanciranje programa izvajalca s področja publicistične dejavnosti.

Podrobnejši pregled vsebine, ciljev in obsega programa, ki ga bo občina v letih 2025 in 2026 sofinancirala izvajalcu, je razviden iz prijave prijavitelja in poročila o izvedbi programa.

V prvem odstavku tega člena naveden sofinancirani program mora biti realiziran za leto 2025 od 1. 1. 2025 do 31. 12. 2025 ter za leto 2026 od 1. 1. 2026 do 31. 12. 2026, v skladu z navedenimi cilji in pričakovanimi dosežki izvajalca, navedenimi v prijavnih obrazcih javnega razpisa.

**3. člen**

**OBVEZNOST IZVAJALCA**

Izvajalec se zavezuje:

* da bo program, ki je predmet te pogodbe, izvajal strokovno in kakovostno ter v skladu s svojo prijavo na javni razpis, ki je sestavni del te pogodbe;
* da bo občini dovolil, da hrani, obdeluje in razkriva podatke v zvezi z dodeljenimi sredstvi iz te pogodbe ter da jih uporablja za namene obveščanja in informiranja;
* pri objavah in predstavitvah programa iz te pogodbe oz. pri vseh drugih oblikah javnega nastopanja in izdajanja publikacije, promocijskega in drugega informativnega gradiva v zvezi z njim navesti, da je njegovo izvajanje sofinancirala Občina Škofja Loka;
* da bo o programu občini in njenim pooblaščencem dajal pojasnila o poteku programa;
* da bo občini predložil 50 izvodov izdane publikacije.

**4. člen**

**OBVEZNOST OBČINE**

Ocenjena vrednost programa iz 2. člena te pogodbe za leto 2025 je \_\_\_\_\_\_\_\_\_\_\_ EUR.

Občina bo prijavljeni program izvajalca iz 2. člena te pogodbe za leto 2025 sofinancirala v višini \_\_\_\_\_\_\_\_EUR.

Ocenjena vrednost programa iz 2. člena te pogodbe za leto 2026 je \_\_\_\_\_\_\_\_\_\_\_ EUR.

Občina bo prijavljeni program izvajalca iz 2. člena (točka 1) te pogodbe za leto 2026 sofinancirala v višini \_\_\_\_\_\_\_\_EUR.

Zneska sta v bruto višini.

Občina bo finančna sredstva, določena v prvem odstavku tega člena, izplačala izvajalcu iz proračunske postavke 4018010 »Dejavnost kulturnih društev – razpisi« na transakcijski račun izvajalca, štev. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, v roku 30 dni po odobritvi poročila o izvedenem programu, določenem v 5. členu te pogodbe.

Pogodbena sredstva dodeljena za leto 2025 mora izvajalec porabiti do 31. 12. 2025, za leto 2026 pa do 31. 12. 2026.

Pogodbeni stranki se strinjata, da se višina sredstev, opredeljenih s to pogodbo, lahko zaradi potreb oziroma sprememb občinskega proračuna ali nerealizacije programa delno ali v celoti tudi spremeni. V zvezi z vsako spremembo višine sredstev sofinanciranja bosta pogodbeni stranki sklenili aneks k tej pogodbi.

**5. člen**

**POROČILO O IZVEDENIH PROGRAMIH**

Izvajalec se v skladu s to pogodbo zavezuje, da bo občini do roka posredoval v celoti izpolnjeno zaključno vsebinsko in finančno poročilo. Poročilo mora biti predloženo na predpisanih obrazcih, ki so dostopni na spletni strani občine.

Izvajalec mora za znesek sofinanciranja programa od občine ob vsebinskem in finančnem poročilu predložiti fotokopije računov, ki se glasijo na izvajalca, iz katerega je razvidna poraba sredstev, oziroma drugih knjigovodskih listin, ki vsebinsko utemeljujejo nastale stroške. Samo dejansko nastali in plačani stroški v času trajanja programa se štejejo za upravičene za sofinanciranje. Neupravičeni stroški izvedbe programa vedno predstavljajo breme, ki ga nosi prejemnik. Da so stroški v okviru programa upravičeni:

* morajo biti s programom neposredno povezani, nujno potrebni za njegovo uspešno izvajanje in v skladu s cilji programa;
* morajo biti opredeljeni v prijavi prejemnika, pripoznani v skladu s skrbnostjo dobrega gospodarja in biti v skladu z načeli dobrega finančnega poslovanje, zlasti glede cenovne primernosti in stroškovne učinkovitosti;
* morajo nastati in biti plačani v obdobju porabe sredstev;
* morajo temeljiti na verodostojnih knjigovodskih in drugih listinah;
* morajo biti prepoznavni in preverljivi;
* niso bili in ne bodo financirani od drugih sofinancerjev programa.

Programski stroški, ki jih sofinancira občina so upravičeni če:

* izhajajo iz predmeta pogodbe,
* so s projektom neposredno povezani, nujno potrebni za njegovo kakovostno izvajanje in v skladu s cilji projekta,
* so opredeljeni v prijavi izvajalca, prepoznani v skladu s skrbnostjo dobrega gospodarja in z načeli dobrega finančnega poslovanja zlasti glede cenovne primernosti in stroškovne učinkovitosti,
* so nastali in bili plačani v obdobju porabe sredstev (od 1. 1. do 31. 12. 2025 za leto 2025 ter od 1. 1. do 31. 12. 2026 za leto 2026),
* temeljijo na verodostojnih knjigovodskih in drugih listinah, so evidentirani na računih izvajalca v skladu z veljavnimi računovodskimi načeli in so opredeljeni v skladu z zahtevami obstoječe zakonodaje,
* so izkazani s preverljivimi dokazili (računi, pogodbe, potrdila o izvedenih plačilih in druga obračunska dokumentacija),
* niso in ne bodo sočasno financirani od drugih sofinancerjev projekta (dvojno financiranje).

Stroški za alkoholne pijače in tobačne izdelke ipd. **niso upravičen strošek programov. Vsi tovrstni stroški se štejejo za neupravičene stroške izvedbe programa in vedno predstavljajo breme, ki ga nosi izvajalec.**

Rok za predložitev poročila je za leto 2025 do **20. 11. 2025** ter za leto 2026 do **20. 11. 2026**. Če do omenjenega roka poročilo ni predloženo, se šteje, da prijavljeni program ni bil izveden, zato se odobrena sredstva ne nakažejo.

Če sofinancer ugotovi, da je potrebno poročilo izvajalca dopolniti oziroma spremeniti, določi izvajalcu primeren rok, v katerem mora izvajalec predložiti dopolnjeno oziroma spremenjeno poročilo.

Če izvajalec ne predloži dopolnjenega oziroma spremenjenega poročila v zahtevanem roku oziroma le-to še vedno ni ustrezno, sofinancer lahko odstopi od pogodbe. V tem primeru je izvajalec dolžan povrniti sofinancerju vsa prejeta sredstva, skupaj z zakonitimi zamudnimi obrestmi od dneva izplačila sredstev do dneva vračila.

**6. člen**

**PREPOVED NENAMENSKE RABE SREDSTEV**

Sredstva, ki jih prejme izvajalec po tej pogodbi, so strogo namenska in jih sme izvajalec uporabiti izključno za izvajanje programa, določenega v 2. členu te pogodbe.

V primeru, da izvajalec sredstev ne bo porabil v skladu s to pogodbo oz. odobrenim programom, je dolžan sofinancerju v roku 30 dni od zahteve za vračilo danih sredstev, le-ta vrniti skupaj z zakonitimi zamudnimi obrestmi od dneva izplačila sredstev do dneva vračila.

Za namensko uporabo sredstev je odgovoren izvajalec programa oziroma njegova odgovorna oseba.

**7. člen**

**NADZOR NAD IZVAJANJEM PROGRAMA**

Nadzor nad izvajanjem predmeta te pogodbe in namensko porabo proračunskih sredstev izvaja Oddelek za družbene dejavnosti občine. V ta namen lahko pooblaščena oseba občine od izvajalca kadarkoli zahteva pisna poročila in dokazila o porabi sredstev; prav tako lahko kadarkoli opravi napovedan ali nenapovedan ogled izvajanja programa, določenega v 2. členu te pogodbe.

**8. člen**

**RAZVEZA OZIROMA RAZVELJAVITEV**

Če se ugotovi, da izvajalec kakorkoli krši določila te pogodbe (kot npr. zaviranje izvajanja dogovorjenih ukrepov za nadzor in kršitev namena dodelitve sredstev) ali ne ravna po predloženem programu ali le tega ne realizira oziroma zaradi kakršnegakoli drugega razloga sredstev ne porabi, občina opozori izvajalca na kršitve ter v primernem roku zahteva njihovo odpravo.

Če izvajalec kljub poprejšnjemu opozorilu še vedno krši določila te pogodbe, lahko občina pogodbo razveže, pri čemer mora izvajalec morebitna že nakazana sredstva po tej pogodbi občini vrniti v roku 30 dni od dne prejema zahtevka občine, skupaj s pripadajočimi zakonitimi zamudnimi obrestmi, ki tečejo od dne prejema do dne vračila.

Občina lahko to pogodbo razveže tudi v primeru, da se ugotovi, da so bila izvajalcu dodeljena sredstva na podlagi izvajalčevih lažnih ali nepopolnih dokazil. V tem primeru mora izvajalec morebitna že nakazana sredstva po tej pogodbi občini vrniti v roku 30 dni od dne prejema zahtevka občine, skupaj s pripadajočimi zakonitimi zamudnimi obrestmi, ki tečejo od dne prejema do dne vračila.

Izvajalec, ki nenamensko koristi pogodbena sredstva ali drugače grobo krši pogodbena določila, ne more kandidirati za sredstva na naslednjem tovrstnem javnem razpisu.

Vsaka pogodbena stranka ima pravico do razveze oziroma razveljavitve te pogodbe tudi v skladu z določili veljavnega Obligacijskega zakonika.

**9. člen**

**DOLŽNOST OBVEŠČANJA**

Pogodbeni stranki se morata medsebojno pravilno in popolno obveščati o razlogih, ki so kakorkoli pomembni za izvajanje te pogodbe, takoj ko je to mogoče.

**10. člen**

**ODGOVORNE OSEBE**

Za uresničevanje obveznosti iz te pogodbe skrbi:

- na strani izvajalca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- na strani občine: Nina Slana, višja svetovalka za družbene dejavnosti.

V imenu sofinancerja ima skrbnik pogodbe pravico:

* izvajati nadzor nad izpolnjevanjem pogodbenih obveznosti,
* izvajati nadzor nad namensko porabo proračunskih sredstev,
* kadarkoli zahtevati vpogled v vsakršno dokumentacijo, povezano z izvajanjem programa,
* ugotavljati skladnost izvedenega programa s to pogodbo in
* ugotavljati smotrnost uporabe sredstev za doseganje namena in ciljev iz te pogodbe,
* izvajalec pa mu je dolžan to omogočiti.

**11. člen**

**PISNOST POGODBE**

Pisna oblika je pogoj za veljavnost te pogodbe. Vsi kasnejši dogovori, ki pomenijo dopolnitve ali spremembe te pogodbe, morajo biti v pisni obliki.

**12. člen**

**SPORAZUMNO REŠEVANJE SPOROV**

Pogodbeni stranki sta soglasni, da bosta morebitne spore reševali sporazumno, v kolikor pa to ne bo mogoče, je za reševanje nujnih sporov stvarno pristojno sodišče po sedežu občine.

**13. člen**

**PROTIKORUPCIJSKA KLAVZULA**

Pogodba, pri kateri kdo v imenu in na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

1. pridobitev posla ali
2. za sklenitev posla pod ugodnejšimi pogoji ali
3. za opustitev dolžnega nadzora nad izvajanjem pogodbenih obveznosti ali
4. za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

**14. člen**

**VELJAVNOST POGODBE**

Pogodba začne veljati, ko jo podpišeta predstavnika obeh pogodbenih strank.

**15. člen**

**KONČNA DOLOČBA**

Pogodbeni roki so bistvena sestavina te pogodbe.

Za vse, kar se pogodbeni stranki nista dogovorili ali s to pogodbo drugače določili, veljajo določila iz veljavnega Obligacijskega zakonika.

Pogodba je sestavljena v dveh enakih izvodih, od katerih prejme izvajalec en izvod in občina en izvod.

|  |  |
| --- | --- |
| V Škofji Loki, dne \_\_\_\_\_\_\_\_\_\_\_\_\_\_\_\_\_\_ | V Škofji Loki, dne \_\_\_\_\_\_\_\_\_\_\_\_\_\_\_\_\_\_ |
| **OBČINA:**  **Občina Škofja Loka**  **Tine Radinja**  **Župan** | **IZVAJALEC:** |