**Občina Škofja Loka**

**Mestni trg 15**

**4220 Škofja Loka**

Matična številka: 5883318000

ID za DDV: SI 18947271

**ki jo zastopa župan Tine Radinja (v nadaljevanju: naročnik)**

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ki ga/jo zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: izvajalec)**

sklepata naslednjo

## POGODBO O SOFINANCIRANJU kulturnih programov, KI JIH BO V LETIH 2025 IN 2026 SOFINANCIRALA OBČINA ŠKOFJA LOKA

## (št. 610-0002/2025)

**UVODNA DOLOČBA**

**1. člen**

Pogodbeni stranki ugotavljata, da:

* je naročnik na spletni strani Občine Škofja Loka objavil Javni razpis za izbor kulturnih programov, ki jih bo v letu 2025 in 2026 sofinancirala Občina Škofja Loka;
* da je izvajalec pravočasno in pravilno posredoval popolno prijavo na javni razpis, za katerega izpolnjuje tudi vse pogoje, ki so navedeni v razpisu;
* da je naročnik na osnovi določil in pogojev javnega razpisa, z odločbo št. 610-0002/2025, z dne \_\_\_\_\_\_\_\_\_\_\_\_\_\_\_, kot najprimernejšega kandidata izbral programe izvajalca;
* da so sredstva za sofinanciranje programov izvajalca zagotovljena v proračunu naročnika za leti 2025 in 2026.

Pogodbeni stranki ugotavljata še, da so javni kulturni programi, ki so predmet tega sofinanciranja in jih bo izvajalec izvajal v letih 2025 in 2026, pomembni za Občino Škofja Loka in da bodo prispevali k popestritvi in raznolikosti kulturnega dogajanja v občini Škofja Loka.

**PREDMET POGODBE**

**2. člen**

Predmet te pogodbe je sofinanciranje naslednjih programov:

* s področja ljubiteljske kulture: glasbena dejavnost, folklorna in plesna dejavnost, gledališka in lutkovna dejavnost, literarna dejavnost, filatelistična dejavnost, likovna in fotografska dejavnost, ohranjanje kulturne dediščine (arheološka, etnološka, muzejska dejavnost, obujanje starih običajev, nesnovna dediščina in podobno), dejavnost organizatorjev kulturnih programov;
* s področja programov pihalnih, godalnih in simfoničnih orkestrov;
* s področja gledališke dejavnosti s profesionalnim in kakovostnim umetniškim repertoarjem.

Podrobnejši pregled vsebine, ciljev in obsega programov, ki jih bo naročnik v letih 2025 in 2026 sofinanciral izvajalcu, je razviden iz poročila, ki je sestavni del te pogodbe.

V prvem odstavku tega člena navedeni financirani programi morajo biti za leto 2025 realizirani do **31. 12. 2025,** za leto 2026 pa do **31. 12. 2026** (v skladu z navedenimi cilji in pričakovanimi dosežki izvajalca, navedenimi v prijavnih obrazcih javnega razpisa).

Za sofinanciranje so upravičeni samo stroški, ki so oz. bodo nastali v letu 2025 od **1. 1. 2025** do **31. 12. 2025** ter v letu 2026 od **1. 1. 2026** do **31.12. 2026**.

**OBVEZNOST IZVAJALCA**

**3. člen**

Izvajalec se zavezuje, da bo program, ki je predmet te pogodbe, izvajal strokovno in kakovostno, v skladu s programom, določenim v 2. členu te pogodbe ter v skladu s svojo prijavo na javni razpis, ki je sestavni del te pogodbe. Izvajalec se zavezuje dajati tolmačenja in pojasnila o poteku programa naročniku in njegovim pooblaščencem.

Izvajalec se obvezuje, da bo naročniku dovolil, da hrani, obdeluje in razkriva podatke v zvezi z dodeljeno pomočjo iz te pogodbe, ter da jih uporablja za namene obveščanja in informiranja.

**Izvajalec se obvezuje, da bo pri vseh javnih objavah, ki se nanašajo na program, ki je predmet te pogodbe, navajal, da ga sofinancira Občina Škofja Loka, pri čemer bo uporabljal tudi ustrezno zunanjo podobo naročnika na vseh tiskanih in elektronskih gradivih.**

Izvajalec se obvezuje tudi, da bo programe, dogodke ali prireditve, ki so predmet te pogodbe, objavil tudi na spletni strani <http://www.visitskofjaloka.si> (prireditve@visitskofjaloka.si).

Izvajalec pravic in obveznosti iz te pogodbe ne sme prenesti na tretjo osebo brez pisnega soglasja naročnika.

Izvajalec soglaša, da bo na poziv občine v letih 2025 in 2026 izvedel del svojega programa (npr.: nastop za glasbeno in folklorno-plesno dejavnost, izsek iz gledališke igre za gledališko dejavnost, fotografsko ali likovno razstavo, del za fotografsko ali likovno dejavnost ter nastope pihalnih, godalnih in inštrumentalnih orkestrov itd.).

**OBVEZNOST NAROČNIKA**

**4. člen**

Izvajalcu so bila z odločbo, št. 610-0002/2025, z dne \_\_\_\_\_\_\_\_\_\_\_\_\_, za prijavljene programe iz 2. člena te pogodbe za leti 2025 in 2026 odobrena sredstva v višini:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**v skupnem znesku pomeni \_\_\_\_\_\_\_\_\_\_\_\_\_\_\_\_\_\_\_\_ EUR** (zneski vsebujejo DDV).

Skladno s 33. členom Zakona o izvrševanju proračunov Republike Slovenije za leti 2025 in 2026 (ZIPRS2526) se izvajalcu lahko odobri predplačilo:

* do višine 70 % predvidenih pogodbenih obveznosti za sofinanciranje dejavnosti, programov in projektov pod pogojem, da je prejemnik oseba zasebnega prava ter je ustanovljena in deluje kot društvo, zasebni zavod ali ustanova, če pogodbena vrednost ne preseže 30.000,00 EUR in če se pogodbene obveznosti v celoti izvedejo v tekočem letu;
* do višine 30 % predvidenih pogodbenih obveznosti za sofinanciranje dejavnosti, programov in projektov pod pogojem, da je prejemnik oseba zasebnega prava ter je ustanovljena in deluje kot društvo, zasebni zavod ali ustanova oziroma za sofinanciranje programov in projektov, če je prejemnik oseba javnega prava ter je ustanovljena in deluje kot javni zavod, javni sklad, samoupravne narodne skupnosti ali zbornica, ki izvaja javna pooblastila po zakonu.

Naročnik bo za leto 2025 ustrezni odstotek dodeljenih finančnih sredstev, določenih v prvem odstavku tega člena, izplačal izvajalcu v roku 30-ih dni po prejemu podpisane pogodbe, preostanek pa na podlagi odobrenega končnega poročila o izvedenih programih v roku 45-ih dni po izstavljenem in odobrenem končnem poročilu za leto 2025, ki mora biti napisan v skladu z določili 5. člena te pogodbe.

Za leto 2026 je pogoj za izplačilo prvega dela ustreznega odstotka dodeljenih finančnih sredstev, določenih v prvem odstavku tega člena, prejem končnega poročila za leto 2025 ter zaključene obveznosti za leto 2025. Izplačilo ustreznega odstotka dodeljenih finančnih sredstev za leto 2026 se izvede v letu 2026, in sicer v roku 60-ih dni po odobritvi končnega poročila o izvedenih programih za leto 2025, preostanek pa na podlagi odobrenega končnega poročila o izvedenih programih za leto 2026 v roku 45-ih dni po izstavljenem in odobrenem končnem poročilu, ki mora biti napisan v skladu z določili 5. člena te pogodbe.

Sredstva bodo nakazana s proračunske postavke 4018010 »Dejavnost kulturnih društev – razpisi« na transakcijski račun izvajalca, št. \_\_\_\_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_\_\_\_\_\_\_\_\_\_\_.

V primeru zamude s plačilom dogovorjene vsote je naročnik dolžan izvajalcu za vsak dan zamude plačati zakonske zamudne obresti.

Pogodbeni stranki se strinjata, da se višina sredstev, opredeljenih s to pogodbo, lahko zaradi potreb oziroma sprememb občinskega proračuna ali nerealiziranih oziroma dodatno med letom dogovorjenih programov tudi spremeni. V zvezi z vsako spremembo višine sredstev sofinanciranja bosta pogodbeni stranki sklenili aneks k tej pogodbi.

**POROČILO O IZVEDENIH PROGRAMIH**

**5. člen**

Poročilo o izvedenih programih (v nadaljevanju: poročilo) mora za vsako posamezno leto vsebovati:

* **Poročilo o delu** z dokazili o izvedenih programih (vabila, plakati, programski listi, fotografije, članki, strokovne ocene ipd.);
* **Finančno poročilo**, vključno s kopijami računov, ki so v neposredni povezavi s prijavljeno vsebino programa v višini od 50 do 100 % odobrenih sredstev za stroške izvedbe programa (odvisno od deleža prostovoljnega dela – v tem primeru je potrebno finančnemu poročilu predložiti kopije računov, ki so v neposredni povezavi s prijavljeno vsebino programa, in sicer le v višini razlike med vrednostjo odobrenih sredstev in vrednostjo prostovoljnega dela.).

Finančni del poročila mora temeljiti na finančno-knjigovodski dokumentaciji izvajalca, iz katere je razvidna poraba sredstev.

* **Poročilo o opravljenem prostovoljnem delu**, katerega vrednost se prizna do največ 50 % odobrenih sredstev.

Programski stroški, ki jih sofinancira občina so upravičeni če:

* izhajajo iz predmeta pogodbe,
* so s projektom neposredno povezani, nujno potrebni za njegovo kakovostno izvajanje in v skladu s cilji projekta,
* so opredeljeni v prijavi izvajalca, prepoznani v skladu s skrbnostjo dobrega gospodarja in z načeli dobrega finančnega poslovanja zlasti glede cenovne primernosti in stroškovne učinkovitosti,
* so nastali in bili plačani v obdobju porabe sredstev (od 1. 1. do 31. 12. 2025 za leto 2025 ter od 1. 1. do 31. 12. 2026 za leto 2026),
* temeljijo na verodostojnih knjigovodskih in drugih listinah, so evidentirani na računih izvajalca v skladu z veljavnimi računovodskimi načeli in so opredeljeni v skladu z zahtevami obstoječe zakonodaje,
* so izkazani s preverljivimi dokazili (računi, pogodbe, potrdila o izvedenih plačilih in druga obračunska dokumentacija),
* niso in ne bodo sočasno financirani od drugih sofinancerjev projekta (dvojno financiranje).

Stroški za alkoholne pijače in tobačne izdelke ipd. **niso upravičen strošek programov. Vsi tovrstni stroški se štejejo za neupravičene stroške izvedbe programa in vedno predstavljajo breme, ki ga nosi izvajalec.**

Rok za predložitev poročila za leto 2025 je do **15. 1. 2026** ter za leto 2026 do **15. 1. 2027.** Če do omenjenega roka poročilo za posamezno leto ni predloženo, se šteje, da prijavljeni programi niso bili izvedeni, zato se odobrena sredstva ne nakažejo.

V kolikor je iz končnega poročila razvidno, da program ali del programa ni bil izveden, se odobrena sredstva ne nakažejo.

Če izvajalec kljub pisnemu pozivu naročnika ne predloži poročila, mora morebitna že nakazana sredstva po tej pogodbi naročniku vrniti skupaj s pripadajočimi zakonitimi zamudnimi obrestmi.

Obrazci za oddajo poročila o delu, finančnega poročila in poročila o opravljenem prostovoljnem delu so dostopni na spletni strani Občine Škofja Loka www.skofjaloka.si.

**PREPOVED NENAMENSKE RABE SREDSTEV**

**6. člen**

Sredstva, ki jih prejme izvajalec po tej pogodbi, so strogo namenska in jih sme izvajalec uporabiti izključno za izvajanje programa, določenega v 2. členu te pogodbe.

**NADZOR NAD IZVAJANJEM PROGRAMA**

**7. člen**

Nadzor nad izvajanjem predmeta te pogodbe in namensko porabo proračunskih sredstev lahko izvaja pooblaščena oseba naročnika. V ta namen lahko od izvajalca kadarkoli zahteva pisna poročila in dokazila o porabi sredstev, pregleda dokumentacijo izvajalca, ugotavlja skladnost izvedenega predmeta pogodbe s to pogodbo, ugotavlja smotrnost porabe sredstev za doseganje namena in ciljev po tej pogodbi ter kadarkoli opravi napovedan ali nenapovedan ogled izvajanja predmeta te pogodbe.

**RAZVEZA OZIROMA RAZVELJAVITEV**

**8. člen**

Če se ugotovi, da izvajalec kakorkoli krši določila te pogodbe (kot npr. zaviranje izvajanja dogovorjenih ukrepov za nadzor, kršitev namena dodelitve sredstev, kršitev dolžnosti obveščanja ipd.) ali ne ravna po predloženem programu ali zaradi nerealiziranega programa oziroma zaradi kakršnegakoli drugega razloga sredstev ne porabi, naročnik opozori izvajalca na kršitve ter v primernem roku zahteva njihovo odpravo.

Če izvajalec kljub poprejšnjemu opozorilu še vedno krši določila te pogodbe, lahko naročnik pogodbo razveže, pri čemer mora izvajalec morebitna že nakazana sredstva po tej pogodbi naročniku vrniti v roku 30-ih dni od dne prejema zahtevka naročnika, skupaj s pripadajočimi zakonitimi zamudnimi obrestmi, ki tečejo od dne prejema do dne vračila.

Naročnik lahko to pogodbo razveže tudi v primeru, da se ugotovi, da so bila izvajalcu dodeljena sredstva na podlagi lažnih ali nepopolnih dokazil. V tem primeru mora izvajalec morebitna že nakazana sredstva po tej pogodbi naročniku vrniti v roku 30-ih dni od dneva prejema zahtevka naročnika, skupaj s pripadajočimi zakonitimi zamudnimi obrestmi od dneva prejema do dne vračila.

Izvajalec, ki nenamensko koristi pogodbena sredstva ali drugače grobo krši pogodbena določila, ne more kandidirati za sredstva na naslednjem tovrstnem javnem razpisu.

Vsaka pogodbena stranka ima pravico do razveze oziroma razveljavitve te pogodbe tudi v skladu z določili veljavnega Obligacijskega zakonika.

**DOLŽNOST OBVEŠČANJA**

**9. člen**

Pogodbeni stranki se morata medsebojno pravilno in popolno obveščati o razlogih, ki so kakorkoli pomembni za izvajanje te pogodbe, takoj ko je to mogoče.

**ODGOVORNE OSEBE**

**10. člen**

Odgovorna oseba:

* na strani izvajalca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
* na strani naročnika: Tine Radinja, župan.

**SKRBNIK POGODBE**

**11. člen**

Za uresničevanje obveznosti iz te pogodbe skrbi:

* na strani izvajalca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
* na strani naročnika: Nina Slana, višja svetovalka za družbene dejavnosti.

**PISNOST POGODBE**

**12. člen**

Pisna oblika je pogoj za veljavnost te pogodbe. Vsi kasnejši dogovori, ki pomenijo dopolnitve ali spremembe te pogodbe, morajo biti v pisni obliki.

**PROTIKORUPCIJSKA KLAVZULA**

**13. člen**

Pogodba, pri kateri kdo v imenu in na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

**SPORAZUMNO REŠEVANJE SPOROV**

**14. člen**

Pogodbeni stranki sta soglasni, da bosta morebitne spore reševali sporazumno, v kolikor pa to ne bo mogoče, je za reševanje nujnih sporov pristojno sodišče po sedežu naročnika.

**VELJAVNOST POGODBE**

**15. člen**

Pogodba začne veljati, ko jo podpišeta predstavnika obeh pogodbenih strank.

**KONČNA DOLOČBA**

**16. člen**

Pogodbeni roki so bistvena sestavina te pogodbe.

Za vse, kar se pogodbeni stranki nista dogovorili ali s to pogodbo drugače določili, veljajo določila iz veljavnega Obligacijskega zakonika.

Pogodba je sestavljena v dveh enakih izvodih, od katerih prejme izvajalec en izvod, naročnik en izvod.

V Škofji Loki, dne \_\_\_\_\_\_\_\_\_\_\_\_\_\_\_\_\_\_ V Škofji Loki, dne \_\_\_\_\_\_\_\_\_\_\_\_\_\_\_\_\_\_

**Naročnik: Izvajalec (zastopnik):**

Občina Škofja Loka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tine Radinja, župan\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_